- Jeg kunne godt finde på at tage en tur i regionen for lige at hjælpe med at få lavet om på det resultat. Sådan lyder det onsdag aften fra afgående borgmester i Hjørring Kommune i et interview på TV2 Nord, da han blev spurgt om, hvorvidt han vil være at finde på stemmesedlen til næste valg det ene eller det andet sted. Kommentaren falder på baggrund af, at borgmesterkæden i Hjørring Kommune fra årsskiftet skifter ejermand fra Socialdemokratiet til Vensstre. Og dermed skal nuværende borgmester Arne Boelt se sig om efter noget andet at bruge sin tid på. - Jeg fortsætter med at sidde i byrådet i Hjørring. Jeg skal også have et eller andet udvalg. Jeg vil også nok tage nogle eksterne poster. Jeg vil føre lidt lav profil, og jeg har sagt til økonomiudvalget, at vi kommer ikke til at surmule, for det her er spillets regler.

Opsummering:
Afgående borgmester i Hjørring Kommune luftede onsdag aften i et interview muligheden for, at han stiller op til det kommende regionsrådsvalg.